ร้านเปิดใหม่ ในที่เก่า เดิมเป็นร้านชาบูญ่า ขายชาบู เลิกกิจการเปิดเป็นร้านสเต๊ก "ญาญ่าสเต๊ก by ชาบูญ่า ชาบู 

วันนี้มาลองร้านใหม่ ที่ดึงดูดใจคือป้ายผ้าผืนใหญ่ อาหารลด50% ยกเว้นเครื่องดื่ม โปรโมชั่นวันเปิดร้าน 5-15ส.ค.59เท่านั้น เมนูอาหารเน้นขายสเต๊กเนื้อ หมู ไก่ แซลมอน สลัด สปาเก็ตตี้มีนิดหน่อย อาหารจานเดียวมีพวกข้าวหน้าเป็ด เป็ดย่าง อาหารงงๆ ปนๆกัน เปิด11.00-21.00

ในร้านเป็นห้องธรรมดาไม่มีตกแต่งอะไรมากโล่งๆ มาช่วงเย็นแดดส่องร้อน มองจากข้างนอกมืดๆไม่แน่ใจร้านเปิดรึปล่าววันนี้ลองสั่งก่อนนะลองรสชาติ

-สเต๊กหมูพริกไทยดำ... 89
-สเต๊กหมูสไปร์ซี่... 89
-สเต๊กแซลมอล ...169
-ผักโขมอบชีส...59

รวมๆสเต๊กเสริฟในจานใหญ่เสริฟพร้อมสลัดผักสด เฟรนฟรายด์ ชิ้นใหญ่ออกแข็ง

 # หมูพริกไทยดำราดซอสน้ำตาลไม่มีรสพริกไทยดำเลย เป็นน้ำซอสธรรมดา หมูนุ่มมีมันแทรก บนโต๊ะมองหาพริกไทยดำบดจะใส่เพิ่ม มีแต่พริกไทยแบบผงขาวๆเหยาะใส่โจ๊กน่ะ อืมมม เสียใจให้ 2.5 /5

 # หมูสไปซี่เหมือนจานแรก ราดซอสสีน้ำตาลโรยพริกป่นให้เป็นสไปร์ซี่ อืมม จานนี้มันไม่ใช่สไปร์ซี่นะไม่มีรสเผ็ดอะไรเลย เนื้อหมูไม่มีแบบหมักสไปซี่แบบที่ควรจะเป็น เป็นหมูธรรมดาเนื้อไม่แน่นมีมันแทรกทั้งชิ้น หยุ่นๆมันๆ ทานเหลือไปครึ่งจานจ้ะ ไม่ผ่านมากๆ 2/5

 # แซลมอน ชิ้นใหญ่ราดครีมซอส เนื้อแซลมอนไม่ใช่แบบย่างเกรียมๆ มีก้างเยอะ 3/5

# ผักโขมอบชีส 
เสริฟในถ้วยฟรอยด์ ผักโขมอบชีสไม่ค่อยมีรสชีสมีแต่เนื้อผักโขมแต่มีชีสปิดหน้าอบเกรียมๆเป็นแผ่นแข็ง 2/5

โดยรวมวันนี้ อาหารค่อนข้างช้า ส่วนตัวไม่ค่อยชอบสักเท่าไหร่ รวมๆอาหารไม่อร่อยเท่าที่ควร ให้ 2.5/5  แต่พนักงานให้บริการดีมีความตั้งใจให้ 4/5 เป็นร้านเปิดใหม่มาอุดหนุนให้กำลังกันได้อาจถูกใจหลายคนและ ราคาอาหารที่นี่ไม่แพง ราคาตามคุณภาพ   ช่วงนี้ดีที่ลดตั้ง 50%แค่10วันเท่านั้น รีบมาลอง